Diari Oficial de la Generalitat Valenciana


Sumari del DOGV 8586, del 08-07-2019 (2019/6710)

RESOLUCIÓ de 27 de juny de 2019, del director gerent del Consorci Hospital General Universitari de València (CHGUV), per la qual es convoca borsa d'ocupació temporal de la categoria de facultatiu i facultativa especialista en oncologia radioteràpica (BET/04 /19).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8586

Data del DOGV
:   08-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6710


Data del document
:   27-06-2019

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 27 de juny de 2019, del director gerent del Consorci Hospital General Universitari de València (CHGUV), per la qual es convoca borsa d'ocupació temporal de la categoria de facultatiu i facultativa especialista en oncologia radioteràpica (BET/04 /19). [2019/6710]  
De conformitat amb les normes reguladores per a la contractació de duració determinada i la millora d'ocupació aprovades per Resolució de 15 de juny de 2016, del director gerent del CHGUV (DOCV 7811, de 22.06.2016), seguint el que disposen els articles 10.2 i 11 de les referides normes i en ús de les atribucions contingudes en l'apartat segon, punt 10, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc convocar la borsa d'ocupació temporal de la categoria de facultatiu/facultativa especialista en oncologia radioteràpica del CHGUV, conformement al que estableixen les citades normes i les següents bases:  
  
1. Objecte  
La convocatòria té per objecte constituir la borsa d'ocupació temporal de la categoria de facultatiu/facultativa especialista en oncologia radioteràpica del CHGUV (BET/04/19).  
  
2. Requisits  
Per a formar part de les borses s'hauran de tindre i acreditar els requisits següents:  
a) Estar en possessió de la titulació de graduat/graduada o llicenciat/ llicenciada en Medicina i l'especialitat en oncologia radioteràpica.  
b) Posseir l'aptitud psicofísica i funcional necessària per a l'exercici de les funcions pròpies de la plaça i categoria a la qual s'opta.  
c) No haver sigut separat/separada mitjançant expedient disciplinari del servei de qualsevol administració pública o servei de salut, ni trobar-se inhabilitat/inhabilitada per a l'exercici de funcions públiques, ni si escau per a l'exercici de la corresponent professió.  
d) Complir els altres requisits i obligacions establits en l'article 3 de les normes reguladores per a la contractació de duració determinada i la millora d'ocupació aprovades per Resolució de 15 de juny de 2016 del director gerent del CHGUV, tot això sense perjudici de les restants obligacions pròpies de la relació laboral.  
Els requisits hauran de complir-se l'últim dia de termini de presentació de sol·licituds i mantindre's durant tot el temps de permanència en la borsa corresponent.  
  
3. Sol·licituds, termini i documentació necessària  
3.1. Sol·licituds i documentació adjunta  
Les sol·licituds de participació, d'acord amb el model que es recull en l'annex adjunt, degudament emplenades, hauran d'anar acompanyades de la documentació acreditativa dels mèrits que es pretenguen fer valdre (original o fotocòpia degudament compulsada per anvers i revers), d'acord amb el barem establit en la base 11.1 de les normes reguladores del procediment, a excepció de l'apartat 11.1.B) del barem de mèrits, els quals seran acreditats i valorats d'ofici, si escau.  
  
La comissió de valoració, que només podrà valorar la documentació degudament acreditada i aportada dins del termini i en la forma escaient, podrà requerir qualsevol aclariment sobre aquesta. Quan el requeriment no siga atés no serà valorat el mèrit corresponent. Si es constata l'existència d'inexactituds o falsedats, l'òrgan de gestió podrà excloure-les sense perjudici de les responsabilitats de qualsevol altre ordre que foren exigibles.  
3.2. Termini i lloc de presentació  
El termini per a presentar les sol·licituds serà d'un mes, comptador des de l'endemà de la publicació de la present resolució en el Diari Oficial de la Generalitat Valenciana (DOGV) i acabarà el mateix dia del mes següent a aquell en què s'haja publicat. Si és inhàbil, el termini finalitzarà al següent dia hàbil.  
Les sol·licituds emplenades i la seua documentació adjunta es presentaran preferentment en el Registre General del CHGUV (horari de 09.00 a 14.00, de dilluns a divendres) o, en defecte d'això, a través de qualssevol de les formes possibles de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
Si s'opta per la presentació de la sol·licitud a través de les oficines de Correus, haurà d'observar-se la forma prevista en l'article 31 del Reial decret 1.829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds es presentaran en sobre obert i caldrà fer constar en la capçalera dels documents, amb claredat, el nom de l'oficina, així com el lloc, data, hora i minut de la seua admissió; ja que si no es fa així la seua data d'entrada serà la que consta en el Registre General del CHGUV. Els sobres s'hauran de dirigir a l'adreça postal següent: Consorci Hospital General Universitari de València, avinguda Tres Creus, 2, 46227.  
  
  
4. Procediment  
Finalitzat el termini de presentació de sol·licituds, la comissió de valoració avaluarà els mèrits acreditats d'acord amb el barem aplicable i seguidament publicaran la relació provisional, ordenada per puntuació. Aquesta relació es farà pública en el tauler d'anuncis i en la pàgina web corporativa per un termini de 15 dies hàbils, a fi que els aspirants, si escau, presenten en aquest termini les al·legacions que consideren oportunes.  
Finalitzat el termini de presentació d'al·legacions i, si escau, resoltes aquestes, les comissions de valoració publicaran en els mateixos mitjans la relació definitiva, que serà remesa com a proposta a l'òrgan competent per a la constitució de la borsa.  
  
5. Barem  
S'aplicarà el barem següent, establit en l'article 11.1 de les normes reguladores del procediment:  
A. Formació i experiència professional, fins a un màxim de 70 punts:  
a) Per cada mes complet treballat en institucions sanitàries públiques, tant de gestió directa com indirecta, en la mateixa categoria i, si escau, especialitat, 0,30 punts.  
b) Per cada mes complet treballat en institucions sanitàries públiques tant de gestió directa com indirecta, en categoria diferent i, si escau, especialitat, 0,15 punts.  
c) Formació en l'especialitat a la qual s'opta per la via de professional intern/a resident:  
- Especialitat amb programa formatiu de 2 anys, 14,4 punts.  
- Especialitat amb programa formatiu de 3 anys, 21,6 punts.  
- Especialitat amb programa formatiu de 4 anys, 28,8 punts.  
- Especialitat amb programa formatiu de 5 anys, 36 punts.  
A aquest efecte es prendrà en compte la duració del programa formatiu per a l'especialitat en el moment d'aplicació del barem.  
B. Resultat obtingut en les proves selectives, fins a un màxim de 26 punts:  
Es valorarà la nota obtinguda en les últimes proves selectives convocades pel CHGUV en la categoria o especialitat de què es tracte, de conformitat amb l'escala següent:  
B.1) Nota del primer exercici:  
De 0,5 a 3,99: 2 punts.  
De 4 a 4,99: 4 punts.  
De 5 a 6,99: 6 punts.  
De 7 a 10: 8 punts.  
  
B.2) Nota del segon exercici:  
De 0,5 a 3,99: 3 punts.  
De 4 a 4,99: 6 punts.  
De 5 a 6,99: 12 punts.  
De 7 a 10: 18 punts.  
  
Si es tracta d'exercici únic, s'aplicarà el barem següent:  
  
De 0,5 a 3,99: 5 punts.  
De 4 a 4,99: 10 punts.  
De 5 a 6,99: 18 punts.  
De 7 a 10: 26 punts.  
C. Coneixements de valencià.  
S'acreditarà mitjançant l'aportació del certificat expedit per la Junta Qualificadora de Coneixements de Valencià, que es valorarà d'acord amb aquesta escala:  
Nivell oral - A2: 1,00 punts.  
Nivell elemental - B1: 2,00 punts.  
Nivell intermedi - C1: 3,00 punts.  
Nivell superior - C2: 4,00 punts.  
Es valorarà exclusivament el nivell més alt acreditat.  
  
Els empats en les puntuacions finals es resoldran a favor de l'aspirant amb major puntuació en l'apartat B del barem (resultat obtingut en les proves selectives). Si persisteix l'empat es resoldrà per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
La comissió només podrà valorar els mèrits obtinguts fins a la data de la publicació de la present resolució en el DOGV.  
  
6. Comissió avaluadora  
Per a la valoració dels mèrits es constituirà una comissió de conformitat amb el que es disposa en l'article 14 de les normes reguladores. Aquesta comissió es farà pública en el tauler d'anuncis i en la pàgina web corporativa.  
  
7. Normativa aplicable  
La present convocatòria i les borses que es constituïsquen es regiran per la Resolució de 15 de juny de 2016, del director gerent, d'aprovació de les normes reguladores per a la contractació de duració determinada i la millora d'ocupació. Tot això sense perjudici de les restants normes jurídiques que pogueren ser aplicables.  
  
8. Règim jurídic  
La relació laboral que es formalitze, si escau, es regirà per les clàusules del contracte de treball, pel que es disposa en el conveni col·lectiu del personal laboral del CHGUV, per l'Estatut dels Treballadors i per les altres normes d'aplicació.  
  
9. Publicitat  
En compliment de la disposició final primera de les normes reguladores del procediment la present convocatòria serà objecte de publicació en el DOGV. La resta de resolucions i acords de l'òrgan de gestió o de les comissions de valoració es faran públics, de manera oficial, en el tauler d'anuncis de la Direcció de Recursos Humans del CHGUV, i amb caràcter informatiu, es publicaran en la pàgina web corporativa.  
  
  
10. Recursos  
Contra la present convocatòria, que no esgota la via administrativa, podrà interposar-se recurs d'alçada davant la Presidència del CHGUV, dins del termini d'un mes des de l'endemà de la seua publicació, sense perjudici de la interposició de qualsevol altre recurs que es considere procedent, de conformitat amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut l'esmentat termini sense que s'haja interposat cap recurs, esta resolució serà ferma amb caràcter general.  
  
València, 27 de juny de 2019.- El director gerent del CHGUV: Enrique Ortega González.